ફ્લોરેંસ વાવાઝોડું અમેરિકાના પૂર્વ તટ સુધી પહોંચી ગયું છે. ગુરુવારે વાવાઝોડાના કારણે કૈરોલિનામાં 150 કિમી પ્રતિ કલાકની સ્પીડે પવન ફૂંકાયો હતો અને વરસાદના કારણે 1 લાખ ઘરમાં વીજળી જતી રહી હતી. અા વાવાઝોડાના કારણે કૈરોલિનામાં ભારે તબાહી મચી રહી છે. કરોડો રૂપિયાનો દેશને ફટકો પડી રહ્યો છે. ગુરૂવાર સાંજથી ધોધમાર વરસાદ અને પવન ફૂંકાઈ રહ્યો છે. તૂફાન અમેરિકામાં પહોંચી ગયા બાદ પવન અને વાવાઝોડાથી ભારે નુક્સાન પહોંચી રહ્યું છે. જ્યોર્જિયા, કૈરોલિના, વર્જિનિયા, મેરિલેન્ડ અને કોલંબિયા જિલ્લામાં ઇમરજન્સીની ઘોષણા કરી દેવાઈ છે. બુધવારે 180 કિલોમીટર વાવાઝોડાની ઝડપ હવે ઘટીને 90થી 150 કિલોમીટર પ્રતિ કલાકની થઈ છે. શુક્રવારે સવારે અા વાવાઝોડાને શ્રેણી 4માંથી 1 પર તબદીલ કરાયું છે.